# MunicipalSOFT

# OBRAZLOŽENJE FINANCIJSKOG PLANA DJEČJEG VRTIĆA BAMBI, KAPTOL ZA 2021. GODINU I PROJEKCIJA ZA 2022. I 2023. GODINU

## UVOD

**DJELOKRUG RADA**

Dječji vrtić Bambi, Kaptol je osnovan kao javna ustanova koja će u okviru djelatnosti ranog i predškolskog odgoja i obrazovanja ostvarivati programe kojima, u skladu sa humanističko- razvojnom koncepcijom, poticati cjelovit razvoj i integrirano učenje djece predškolske dobi, razvoj dječjih kompetencija, poštivanje različitosti te osigurati njegu i skrb za djecu predškolskog uzrasta. Osnivač vrtića je Općina Kaptol.

Rad Dječjeg vrtića Bambi odvijat će se u namjenski izgrađenom objektu koji osigurava rad za 50 djece što je u skladu s Državnim pedagoškim standardom.

Misija dječjeg vrtića je stvaranje optimalnih uvjeta za cjelovit razvoj svakog djeteta. Svojim djelovanjem želimo pružiti podršku obitelji i aktivno pridonositi razvoju naše općine.

**ZAKONSKA OSNOVA NA KOJIMA SE ZASNIVAJU PROGRAMI**

Polazišta za izradu Financijskog plana su:

* + Zakon o lokalnoj i područnoj (regionalnoj) samoupravi
  + Zakon o ustanovama
  + Zakon o proračunu
  + Zakon o predškolskom odgoju i obrazovanju
  + Državni pedagoški standard predškolskog obrazovanja i naobrazbe


Financijski plan za 2021. godinu i projekcije za 2022. i 2023. godinu izrađeni su na temelju važeće ekonomske cijene te planiranom broju upisane djece.

Financijski plan donosi Upravno vijeće Vrtića i to na propisanoj razini ekonomske klasifikacije, odnosno na razini podskupine- trećoj razini, odnosno na razini skupine- drugoj razini za projekcije. Usvajanje financijskog plana na višoj razini jedan je od ključnih mehanizama koji omogućuje veću fleksibilnost u njegovom izvršavanju.

# OPĆI DIO

## PRIHODI I PRIMICI

Ukupni prihodi u 2021. godini planirani su u visini od 968.000,00 kuna, a sastoji se od:



## RASHODI I IZDACI

Ukupni rashodi planirani su u visini planiranih prihoda, a odnose se na rashode za zaposlene, materijalne i financijske rashode te rashode za nabavu nefinancijske imovine, a ukupno iznose 968.000,00 kn.

# POSEBNI DIO

## PROGRAMI

Sukladno Zakonu o proračunu u Posebnom dijelu financijskog plana - rashodi, planiran je program 2101 – Redovna djelatnost DV Bambi u okviru kojega su planirane dvije aktivnosti:

* + A210101 Redovna djelatnost DV Bambi
  + A210102 Mala škola

**A210101 Redovna djelatnost DV Bambi**

|  |  |
| --- | --- |
| **Pokazatelj rezultata** | Provedba Godišnjeg plana i programa te kurikuluma Dječjeg vrtića Bambi uz učinkovito, odgovorno i racionalno izvršenje Financijskog plana |
| **Definicija** | Osiguranje financijskih sredstva kojima se omogućuje ostvarivanje osnovnih djelatnosti vrtića |
| **Jedinica** | broj djece |
| **Polazna vrijednost** | 50 |
| **Ciljana vrijednost** | 2021.g.- 50  2022. g.-70  2023.g.- 70 |
| **Pokazatelj uspješnosti** | Financijska izvješća; Evidencija djece |

**A210102 Mala škola**

|  |  |
| --- | --- |
| **Pokazatelj rezultata** | Provedba Godišnjeg plana i programa te kurikuluma Dječjeg vrtića Bambi uz učinkovito, odgovorno i racionalno izvršenje Financijskog plana |
| **Definicija** | Osiguranje financijskih sredstva kojima se omogućuje  ostvarivanje programa predškole |
| **Jedinica** | broj djece |
| **Polazna vrijednost** | 25 |
| **Ciljana vrijednost** | 2021.g.- 25  2022.g.- 27  2023.g.- 28 |
| **Pokazatelj uspješnosti** | Financijska izvješća; Evidencija djece |